b"\n_START_ARTICLE_\nZellig Harris\n_START_SECTION_\n\xc5\xbdivljenjepis\n_START_PARAGRAPH_\nLeta 1913, ko je bil star \xc5\xa1tiri leta, je njegova dru\xc5\xbeina emigrirala v Zdru\xc5\xbeene dr\xc5\xbeave Amerike, to\xc4\x8dneje v Philadelphio, v zvezni dr\xc5\xbeavi Pensilvanija. Pri trinajstih letih so ga na lastno \xc5\xbeeljo poslali \xc5\xbeiveti v Palestino, kjer se je z delom pre\xc5\xbeivljal, mnogokrat pa se je vrnil, da bi \xc5\xbeivel v socialisti\xc4\x8dnem kibucu v Izraelu. Njegov brat Tzvi N. Harris je s svojo \xc5\xbeeno Shoshano igral osrednjo vlogo pri razumevanju imunskega sistema in razvoja sodobne imunologije. Njegova sestra Anna H. Live je bila predstojnica Angle\xc5\xa1kega in\xc5\xa1tituta na Univerzi v Pensilvaniji (sedaj imenovan Program angle\xc5\xa1kega jezika). Leta 1941 se je poro\xc4\x8dil s fizi\xc4\x8darko Brurijo Kaufman, ki je bila Einsteinova asistentka v petdesetih na Univerzi Princeton. V \xc5\xa1estdesetih letih sta prebivali\xc5\xa1\xc4\x8de osnovala v Izraelu v skupnosti Mishmar Ha'Emek, kjer sta \xc5\xbeivela s posvojeno h\xc4\x8derko Tamar. Od leta 1949 pa do svoje smrti je Zellig Harris obdr\xc5\xbeal pristen odnos z Naomi Sager, predstojnico Lingvisti\xc4\x8dnega projekta na univerzi v New Yorku. Njuna h\xc4\x8di Eva Harris je profesorica nalezljivih bolezni na univerzi v Kaliforniji in predsednica neprofitne organizacije In\xc5\xa1titut trajnostnih znanosti. Zellig Harris je umrl v spanju, 22. maja, 1992 v New Yorku."